turjo4nis/wikipedia-bn-dump-20250701 huggingface dataset:
মুহাম্মদ ইবনে আল হানাফিয়াহ

মুহাম্মদ ইবনে আলী ইবনে আবি তালিব নামেও পরিচিত, (১৫ হিজরী-৮১ হিজরী ;  ৬৩৬-৭০০ খ্রিস্টাব্দ) ইসলামের প্রথম যুগের নেতা ছিলেন। তিনি পাক পাঞ্জাতনের অন্যতম সদস্য এবং ইসলামের চতুর্থ খলিফা আলী ইবনে আবু তালিব এর সন্তান ছিলেন।

ধারাবাহিকতা ও উত্তরাধিকার
মুহাম্মদ ইবনে আল-হানাফিয়ায় মারা যাওয়ার পর তার ছেলে আবু হাশেম ইমামতের দাবি করেন। তার মৃত্যুর পর আব্বাসীয়রা দাবি করে যে তার মৃত্যুর পর আবু হাশিম তার দূরবর্তী চাচাত ভাই মুহাম্মদ ইবনে আলী ইবনে আবদুল্লাহ ইবনে আব্বাস ইবনে আবদুল-মুত্তালিব ইবনে হাশিমকে ইমাম হিসেবে মনোনীত করেছেন।

তার পূর্বপুরুষ এবং পারিবারিক ধারাবাহিকতা

সময়ক্রম

তথ্যসূত্র

৬৩৬-এ জন্ম
৭০০-এ মৃত্যু
তাবেয়ী
৬৩০-এর দশকে জন্ম
আলীর সন্তান
৭ম শতাব্দীর আরব ব্যক্তি
মাহদীবাদ
আলীর পরিবার
উত্তরবঙ্গ

উত্তরবঙ্গ বলতে বাংলাদেশের উত্তর-পশ্চিম ও পশ্চিমবঙ্গের উত্তর অংশকে বোঝায়। বর্তমান বাংলাদেশের রাজশাহী বিভাগ, রংপুর বিভাগ এবং পশ্চিমবঙ্গের জলপাইগুড়ি বিভাগ ও মালদহ বিভাগ উত্তরবঙ্গের অংশ হিসেবে অন্তর্ভুক্ত। গঙ্গা নদী দক্ষিণবঙ্গ থেকে উত্তরবঙ্গকে পৃথক করেছে। অর্থনৈতিক দিক থেকে উত্তরবঙ্গ দক্ষিণবঙ্গের তুলনায় পশ্চাৎপদ।

ইতিহাস 
অদ্ভুৎসাগর গ্রন্থে রাজা বরেন্দ্র সেন এর এর উল্লেখ রয়েছে ইন্দ্রের বরে যার জন্ম (পৌরাণিক কাহিনী অনুসারে) এবং তার রাজ্যটি বরেন্দ্র নামে পরিচিত ছিল। উত্তরবঙ্গে প্রাচীন বাংলার কয়েকটি রাজধানী অবস্থিত ছিল। বগুড়ায় মৌর্য আমলের শহর পুন্ড্রনগরের ধ্বংসাবশেষ রয়েছে। বাংলাদেশের চাঁপাইনবাবগঞ্জ জেলা ও ভারতের মালদহ জেলার সীমান্তে গৌড় অবস্থিত, পাল শাসনামলে এই অঞ্চলটি সেন রাজাদের সামন্তরাজ্য হিসেবে পরচিত ছিল।একসময় রংপুর ও কোচবিহার কামরূপের অংশ ছিলো। গৌড়ের পরে এ অঞ্চলের সবচেয়ে পুরাতন শহর নাটোর।

ভূগোল 

উত্তরবঙ্গের প্রধান নদনদী হলো তিস্তা, তোর্ষা, জলঢাকা, রায়ডাক, মহানন্দা ইত্যাদি।

জনসংখ্যা

বাংলাদেশ 
২০১১ সালের আদমশুমারি অনুসারে এই অঞ্চলের জনসংখ্যা ৩,০২,০১,৮৭৩ (৩ কোটি)। সংখ্যাগরিষ্ঠ জনসংখ্যা অনুসরণ করে ইসলাম, অনুসরণ করে হিন্দুধর্ম, বৃহত্তম সংখ্যালঘু।

পশ্চিমবঙ্গ 
২০১১ সালের আদমশুমারি অনুসারে এই অঞ্চলের জনসংখ্যা ১,৭২,১১,০১০ (১.৭ কোটি)। সংখ্যাগরিষ্ঠ জনসংখ্যা হিন্দু ধর্ম অনুসরণ করে, ইসলাম অনুসরণ করে ছোট কিন্তু উল্লেখযোগ্য জনসংখ্যা খ্রিস্টান এবং বৌদ্ধ ধর্ম অনুসরণ করে।

বাংলাদেশ 

বাংলাদেশের উত্তরবঙ্গ রংপুর বিভাগ এর রংপুর,দিনাজপুর,কুড়িগ্রাম, গাইবান্ধা,নীলফামারী,লালমনিরহাট,ঠাকুরগাঁও,পঞ্চগড় জেলা নিয়ে এবং রাজশাহী বিভাগের রাজশাহী,বগুড়া,পাবনা,নাটোর,নওগাঁ,চাঁপাইনবাবগঞ্জ,জয়পুরহাট,সিরাজগঞ্জ জেলা নিয়ে মোট ১৬টি জেলা দ্বারা গঠিত। বাংলাদেশের উত্তরবঙ্গের প্রধান শহর হলো রাজশাহী।

ভারত 

ভারতের উত্তরবঙ্গ মূলত জলপাইগুড়ি বিভাগের দার্জিলিং, কালিম্পং, জলপাইগুড়ি, আলিপুরদুয়ার, কোচবিহার জেলা এবং মালদহ বিভাগের মালদহ, উত্তর দিনাজপুর, দক্ষিণ দিনাজপুর জেলা নিয়ে মোট ৮টি জেলা দ্বারা গঠিত। ভৌগোলিকভাবে এটি দার্জিলিং পর্বত ও ডুয়ার্স সমভূমি দ্বারা গঠিত। মনোরম প্রাকৃতিক পরিবেশের জন্যে এই অঞ্চলে পর্যটন শিল্প খুবই উন্নত। শিলিগুড়ি ভারতের উত্তরবঙ্গের প্রধান শহর; এই শহর একাধারে পশ্চিমবঙ্গের তৃতীয় সবচেয়ে জনবহুল শহর এবং সমগ্র উত্তর-পূর্ব ভারতের প্রবেশদ্বার।

ভাষা 
এই অঞ্চলে বাংলা ভাষার বরেন্দ্রী উপভাষা ও কামতাপুরী উপভাষা দুটি কথ্য ভাষা হিসেবে ব্যবহৃত হয়।

আরও দেখুন 
 দক্ষিণবঙ্গ
 উত্তরবঙ্গ (বাংলাদেশ)
 উত্তরবঙ্গ (পশ্চিমবঙ্গ)

তথ্যসূত্র 

 
বঙ্গের ভূগোল
বাংলাদেশের ভূগোল
পশ্চিমবঙ্গের ভূগোল
অ্যাপোলো ক্রুস

সেসুঘ উহা হলেন একজন একজন মার্কিন পেশাদার কুস্তিগির, অধিক পরিচিত অ্যাপোলো ক্রুস নামে। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডের হয়ে কুস্তি করেন।

তথ্যসূত্র

বহিঃসংযোগ 

 

জীবিত ব্যক্তি
১৯৮৭-এ জন্ম
মার্কিন পুরুষ পেশাদার কুস্তিগির
নাইজেরীয় বংশোদ্ভূত মার্কিন ব্যক্তি
আফ্রিকান-মার্কিন পুরুষ পেশাদার কুস্তিগির
সাক্রামেন্টোর ক্রীড়াব্যক্তি
ক্যালিফোর্নিয়ার পেশাদার কুস্তিগির
ফাই বিটা সিগমা ব্রাদার্স
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
২১শ শতাব্দীর পেশাদার কুস্তিগির
ডাব্লিউডাব্লিউই কুস্তিগীর
জেমস উইলিয়াম কুলি

জেমস উইলিয়াম কুলি একজন মার্কিন গণিতবিদ। তিনি ম্যানহাটন কলেজ থেকে ১৯৪৯ সালে বিএ ডিগ্রি লাভ করেন। তিনি কলাম্বিয়া বিশ্ববিদ্যালয় থেকে ১৯৫১ সালে এমএ এবং ১৯৬১ সালে পিএইচডি ডিগ্রি অর্জন করেন। তিনি ১৯৫৩ থেকে ১৯৫৬ সাল পর্যন্ত ইন্সটিটিউট ফর অ্যাডভান্সড স্টাডিতে প্রোগ্রামার হিসেবে কর্মরত ছিলেন। তিনি ২০০২ সালে আইইইই জ্যাক এস কিলবি সিগনাল প্রসেসিং মেডেল লাভ করেন।

তথ্যসূত্র

কলাম্বিয়া বিশ্ববিদ্যালয়ের প্রাক্তন শিক্ষার্থী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯২৬-এ জন্ম
২০১৬-এ মৃত্যু
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
২০১৭ ফিফা কনফেডারেশন্স কাপ

২০১৭ ফিফা কনফেডারেশন্স কাপ (ইংরেজি ভাষায়: 2017 FIFA Confederations Cup) হলো ১০ম ফিফা কনফেডারেশন্স কাপ, ফিফার দ্বারা আয়োজিত একটি চতুর্বষীয় আন্তর্জাতিক পুরুষ ফুটবল প্রতিযোগিতা। এটি ১৭ জুন হতে ২ জুলাই ২০১৭ পর্যন্ত রাশিয়ায় অনুষ্ঠিত হয়। এটি ২০১৮ ফিফা বিশ্বকাপের পূর্বে অনুষ্ঠিত সবচেয়ে বড় প্রতিযোগিতা। ফাইনালে চিলিকে হারিয়ে জার্মানি শিরোপা লাভ করে।

অংশগ্রহণকারী দল
নিম্নোক্ত দলগুলো এই প্রতিযোগিতায় খেলার যোগ্যতা অর্জন করেছে।

১ বোল্ড উক্ত বছরের চ্যাম্পিয়নকে নির্দেশ করে।
২ ইটালিক উক্ত বছরের স্বাগতিককে নির্দেশ করে।
<div id="2">2 অস্ট্রেলিয়ার পূর্বের সকল অংশগ্রহণ ওশেনিয়া ফুটবল কনফেডারেশনের চ্যাম্পিয়ন হিসেবে নির্ধারিত হয়েছে। এই বারই প্রথম তারা এশিয়াকে প্রতিনিধিত্ব করছে।

মাঠসমূহ
চারটি স্টেডিয়ামে ২০১৭ ফিফা কনফেডারেশনস কাপের খেলা অনুষ্ঠিত হবে.

খেলার কর্মকর্তাবৃন্দ
৯টি রেফারিত্রয়ী, ১ জন করে সহায়তাকারী রেফারি এবং ৮ জন ভিডিও সহকারী রেফারিদের এই প্রতিযোগিতার জন্য নিযুক্ত করা হয়েছে।

গ্রুপ পর্ব
প্রতিটি গ্রুপ হতে শীর্ষ দুটি দল সেমি-ফাইনালের জন্য অগ্রসর হবে। প্রতিটি গ্রুপে দলগুলোর অবস্থান নির্ধারণ করা হবে নিম্নোক্ত পদ্ধতি (প্রবিধান ধারা ৩২.৫) অনুসারে:

যদি দুই বা ততোধিক দলের অবস্থান উপর্যুক্ত নিয়মে সমান হয়, তবে নিম্নোক্ত পদ্ধতিতে তাদের অবস্থান নির্ণয় করা হবে:

নিম্নে সকল সময় রাশিয়ার মস্কো সময় অনুযায়ী,

গ্রুপ এ

গ্রুপ বি

নকআউট পর্ব

নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।

সেমি-ফাইনাল

তৃতীয় স্থান নির্ধারণী

ফাইনাল

পরিসংখ্যান

গোলদাতাগণ

অর্থ পুরস্কার 
চূড়ান্ত অবস্থানেরর উপর ভিত্তি করে, দলগুলো ফিফা থেকে অর্থ পুরস্কার গ্রহণ করবে।

তথ্যসূত্র

বহিঃসংযোগ

 ফিফা কনফেডারেশন্স কাপ 
 ফিফা প্রযুক্তিগত প্রতিবেদন

২০১৭ ফিফা কনফেডারেশন্স কাপ
২০১৬–১৭-এ রুশ ফুটবল
২০১৭-এ ফুটবল
ফিফা কনফেডারেশন্স কাপের আসর
স্বাগতিক রাশিয়ায় আন্তর্জাতিক ফুটবল প্রতিযোগিতা
জুন ২০১৭-এ রাশিয়ায় ক্রীড়া অনুষ্ঠান
জুলাই ২০১৭-এ রাশিয়ায় ক্রীড়া অনুষ্ঠান
টমাস ডব্লিউ পার্কস

টমাস ডব্লিউ পার্কস একজন মার্কিন তড়িৎ প্রকৌশলী এবং কর্নেল ইউনিভার্সিটির ইমেরিতাস অধ্যাপক।

জীবনী
পার্কস ১৯৩৯ সালের ১৬ মার্চ নিউইয়র্কের বাফেলোতে জন্মগ্রহণ করেন। তিনি কর্নেল ইউনিভার্সিটিতে তড়িৎ প্রকৌশলে ১৯৬১ সালে ব্যাচেলর্স, ১৯৬৪ সালে মাস্টার্স এবং ১৯৬৭ সালে পিএইচডি ডিগ্রি অর্জন করেন। তিনি  ১৯৬৭ সালে রাইস ইউনিভার্সিটিতে তড়িৎ প্রকৌশলের সহকারী অধ্যাপক হিসেবে যোগদান করেন। তিনি ১৯৭২ সালে সহযোগী অধ্যাপক এবং ১৯৭৭ সালে অধ্যাপক পদে উন্নীত হন। ১৯৮৬ সালে কর্নেল ইউনিভার্সিটিতে তড়িৎ প্রকৌশলের অধ্যাপক হিসেবে যোগদান করেন। তিনি ২০০৪ সালে আইইইই জ্যাক এস কিলবি সিগনাল প্রসেসিং মেডেল লাভ করেন।

তথ্যসূত্র

কর্নেল বিশ্ববিদ্যালয়ের প্রাক্তন শিক্ষার্থী
কর্নেল বিশ্ববিদ্যালয়ের শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
মার্কিন তড়িৎ প্রকৌশলী
২০২০-এ মৃত্যু
১৯৩৯-এ জন্ম
রাইস বিশ্ববিদ্যালয়ের অনুষদ
ফুলব্রাইট বৃত্তিধারী
সুজয় ঘোষ

সুজয় ঘোষ (জন্ম: ২১ মে ১৯৬৬) হলেন একজন ভারতীয় বাঙালি চলচ্চিত্র পরিচালক, অভিনেতা ও চিত্রনাট্যকার। ২০০৩ সালে মুক্তিপ্রাপ্ত চলচ্চিত্র ঝংকার বিটসের মাধ্যমে তিনি চলচ্চিত্র পরিচালনা শুরু করেন। তার পরিচালিত অন্যান্য চলচ্চিত্রগুলো হলো হোম ডেলিভারি (২০০৫), আলাদিন (২০০৯), কাহানি (২০১২) ও কাহানি ২ (২০১৬)।

প্রাথমিক জীবন
সুজয় ১৯৬৬ সালে ভারতের পশ্চিমবঙ্গের কোলকাতায় জন্মগ্রহণ করেন। তিনি সেন্ট জেমস স্কুলে পড়াশুনা করেন। তিনি কোলকাতার ভবানীপুরে বাস করতেন এবং পরে তার ১৩ বছর বয়সে তিনি লন্ডনে চলে যান। সেখানে তিনি কুইন এলিজাবেথ কলেজ ডার্লিংটনে তার এ লেভেল সম্পন্ন করেন। তিনি ম্যানচেস্টার বিশ্ববিদ্যালয় থেকে প্রকৌশল ও এমবিএ ডিগ্রি অর্জন করেন।

কর্মজীবন
সুজয় রয়টার্সের দক্ষিণ এশীয় মিডিয়া প্রধান হিসেবে কাজ করেছেন। এসময়ে তিনি একটি গল্পের চিত্রনাট্য রচনা করেন এবং চলচ্চিত্র নির্মাণ করার উদ্দেশ্যে ১৯৯৯ সালে তিনি রয়টার্সের চাকরি ছেড়ে দেন।

সুজয়ের পরিচালনায় অভিষেক হয় ২০০৩ সালে অল্প বাজেটের ঝংকার বিটস দিয়ে। রাহুল দেব বর্মণকে উৎসর্গ করা চলচ্চিত্রটি অবিশ্বাস্যভাবে হিট হয়। তার পরবর্তী চলচ্চিত্র হোম ডেলিভারি (২০০৫) বক্স অফিসে আশাব্যঞ্জক সাফল্য লাভ করে নি। তার পরিচালিত তৃতীয় চলচ্চিত্র ফ্যান্টাসীধর্মী আলাদিন (২০০৯)। এতে অভিনয় করেন অমিতাভ বচ্চন, রিতেশ দেশমুখ, জ্যাকলিন ফার্নান্দেজ ও সুনীল দত্ত। ছবিটি বক্স অফিসে মুখ থুবড়ে পড়ে।

তার পরিচালিত চতুর্থ চলচ্চিত্র কহানী (২০১২)। এতে প্রধান চরিত্রে অভিনয় করেন বিদ্যা বালান। ছবিটি বাণিজ্যিক সফলতা অর্জন করে এবং সমালোচকদের প্রশংসা লাভ করে। সুজয় শ্রেষ্ঠ চিত্রনাট্যের জন্য জাতীয় চলচ্চিত্র পুরস্কার ও ফিল্মফেয়ার শ্রেষ্ঠ পরিচালক পুরস্কার লাভ করেন। পরের বছর ২০১৩ সালে তিনি ঋতুপর্ণ ঘোষ পরিচালিত শেষ চলচ্চিত্র সত্যান্বেষী-এ প্রধান চরিত্র ব্যোমকেশ বকশীর ভূমিকায় অভিনয় করেন। এই চলচ্চিত্র দিয়ে তার চলচ্চিত্রে অভিনয়ে অভিষেক ঘটে। ২০১৬ সালে তিনি কহানীর অনুবর্তী পর্ব কহানী ২: দুর্গা রানী সিং নির্মাণ করেন। ছবিটি তেমন ব্যবসাসফল হয় নি।

ব্যক্তিগত জীবন
সুজয় বৈশালীকে বিয়ে করেন। বৈশালী একজন মনোরোগ বিশেষজ্ঞ। তাদের দুই সন্তান। কন্যা দিয়া এবং পুত্র অগ্নি একজন রাগবি খেলোয়াড়।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ
 

১৯৬৬-এ জন্ম
জীবিত ব্যক্তি
২১শ শতাব্দীর ভারতীয় চলচ্চিত্র পরিচালক
বাঙালি চলচ্চিত্র পরিচালক
হিন্দি ভাষার চলচ্চিত্র পরিচালক
ভারতীয় চলচ্চিত্র প্রযোজক
ভারতীয় চলচ্চিত্র অভিনেতা
ভারতীয় পুরুষ চিত্রনাট্যকার
শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী
শ্রেষ্ঠ মৌলিক চিত্রনাট্য বিভাগে জাতীয় চলচ্চিত্র পুরস্কার (ভারত) বিজয়ী
ম্যানচেস্টার বিশ্ববিদ্যালয়ের প্রাক্তন শিক্ষার্থী
কলকাতার চলচ্চিত্র পরিচালক
রুম্মান রইস

রুম্মান রইস (; জন্ম ১৮ অক্টোবর ১৯৯১) একজন পাকিস্তানি ক্রিকেটার যিনি ইউনাইটেড ব্যাংক লিমিটেড এবং পাকিস্তান জাতীয় ক্রিকেট দলের হয়ে খেলেন।

আন্তর্জাতিক কর্মজীবন
২০১৬ আইসিসি বিশ্ব টুয়েন্টি২০ প্রতিযোগিতার জন্য তাকে পাকিস্তানের স্কোয়াডে নির্বাচিত করা হয়েছিল, তবে হাঁটুতে আঘাতের কারণে তাকে বাদ দেওয়া হয়েছিল। ২৭শে সেপ্টেম্বর ২০১৬-এ তিনি তার টুয়েন্টি২০ আন্তর্জাতিক (টি২০) ম্যাচে আত্নপ্রকাশ করেন ওয়েস্ট ইন্ডিজের বিপক্ষে ম্যাচে।

২০১৭ আইসিসি চ্যাম্পিয়ন্স ট্রফির জন্য রইসকে প্রাথমিকভাবে পাকিস্তানের স্কোয়াডে নাম দেওয়া হয়নি, তবে আহত ওয়াহাব রিয়াজের পরিবর্তে দলে তাকে দলভুক্ত করা হয়। এক দিনের আন্তজার্তিক (ওডিআই) ম্যাচে তার অভিষেক ঘটে ১৪ জুন ইংল্যান্ডের বিপক্ষে আহত মোহাম্মদ আমিরের পরিবর্তে। তিনি ৪৪ রানে দুই উইকেট নেন এবং ইংল্যান্ডের ওপেনিং ব্যাটসম্যান অ্যালেক্স হেলস কে আউট করেন।

তথ্যসূত্র

বহিঃসংযোগ
 
 

১৯৯১-এ জন্ম
জীবিত ব্যক্তি
পাকিস্তানি ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
ইউনাইটেড ব্যাংক লিমিটেডের ক্রিকেটার
ইসলামাবাদ ইউনাইটেডের ক্রিকেটার
করাচি ব্লুজের ক্রিকেটার
করাচি থেকে আগত ক্রিকেটার
সিন্ধুর ক্রিকেটার
করাচির ক্রিকেটার
সেন্ট লুসিয়া কিংসের ক্রিকেটার
মুলতান সুলতান্সের ক্রিকেটার
আসহাবে কাহফ (টিভি ধারাবাহিক)

আসহাবে কাহফ ( Mardān-e Ānjelos বা  আসহাব-এ ক্বাহফ), হল ১৯৯৭ সালের একটি ইরানি টিভি ধারাবাহিক। যা পরিচালনা করেছেন ফারাজুল্লাহ সালাহশুর। এ সিরিজে আসহাবে কাহাফের ঘটনা ইসলামিক বর্ণনা অনু্যায়ী দেখানো হয়েছে।
বাংলাদেশের এসএ টিভি ২০১৭ এর এপ্রিল হতে সিরিজটি বাংলায় সম্প্রচার করা শুরু করে।

অভিনয় 
 জাফর দেহঘান — মেক্সিমিলিয়ানুস
 Hossein Yari — জুলিয়াস
 Jahanbakhsh Soltani — Decius
 মাহতাব কেরামাতি — হেলেন
 Reza Tavakkoli — এনথোনিয়াস
 Ardalan Shoja Kaveh — আদোনিয়াহ
 Reza Iranmanesh — Ioannis
 মাজিদ মশিরি — Mattus
 Yousef Moradian — মার্টিনুস
 Esrafil Alamdari — Sodinanus

তথ্যসূত্র

বহিঃসংযোগ 
 

ফার্সি ভাষার চলচ্চিত্র
১৯৯৭-এর ইরানি টিভি ধারাবাহিক সূচনা
Films set in the Roman Empire
Roman Anatolia
Films about Christianity
ইরানি টেলিভিশন ধারাবাহিক নাটক
ইরানি টেলিভিশন ধারাবাহিক
Iranian historical films
ইসলাম সম্পর্কিত টেলিভিশন ধারাবাহিক
কাউখালী আনোয়ারা বেগম উচ্চ বিদ্যালয়

কাউখালী আনোয়ারা বেগম উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের চেংখালী গ্রামে অবস্থিত।

ইতিহাস 
১৯৮৯ সালে এলাকার কৃতি সন্তান, মরমী গবেষক ও আল্লামা রুমি সোসাইটির প্রতিষ্ঠাতা আলহাজ্ব সৈয়দ আহমদুল হক তারই সহধর্মিনীর নামে বিদ্যালয়টি প্রতিষ্ঠা করেন। ১৯৮৯ সালে প্রতিষ্ঠানটি অষ্টম শ্রেণীর প্রথম একাডেমিক স্বীকৃতি লাভ করে এবং পরবর্তীতে ১৯৯৩ সালের ১ জুলাই গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের অধীনে নিম্ন মাধ্যমিক বিদ্যালয় হিসেবে প্রথম এমপিও ভুক্ত হয়। পরবর্তীতে ১৯৯৫ সালে এটি মাধ্যমিক বিদ্যালয় হিসেবে এমপিও ভুক্ত হয়।

ব্যবস্থাপনা 
বিদ্যালয় পরিচালনার জন্য জনাব সৈয়দ মাহমুদুল হককে সভাপতি করে ১২ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ 
বিদ্যালয়ের প্রধান শিক্ষক জনাব মোহাম্মদ আইয়ুব। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

অবকাঠামো 
বিদ্যালয় মূল ভবনটি একটি দ্বিতল ভবন। এছাড়া একটি টিনশেট ভবন রয়েছে। এলাকার শিক্ষার প্রসারে উচ্চ মাধ্যমিক পর্যায়ে শিক্ষা কার্যক্রম চালু করার লক্ষ্যে একটি একতলা ভবন নবনির্মিত হয়েছে।

শিক্ষা কার্যক্রম 
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে তিন শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব 
২০১৮ সালের এসএসসি পরীক্ষায় পাশের হার ৭২.২২%।

শহীদ মিনার 

কাউখালী আনোয়ারা বেগম উচ্চ বিদ্যালয় প্রাঙ্গনে স্থানীয় ইউনিয়ন পরিষদ সদস্য সৈয়দ মুহাম্মদ আবুল মনসুর এর উদ্যোগে ও সার্বিক সহযোগিতায় শহীদ মিনার নির্মিত হয় এবং ২০২০ সালের ২১ ফেব্রুয়ারি ভাষা আন্দোলনে শহীদদের স্মরণের মাধ্যমে এ শহীদ মিনারের উদ্বোধন করা হয়।

আরও দেখুন 
 রাঙ্গুনিয়া উপজেলার শিক্ষাপ্রতিষ্ঠানের তালিকা

তথ্যসূত্র 

রাঙ্গুনিয়া উপজেলার শিক্ষাপ্রতিষ্ঠান
রোটারী বেতাগী ইউনিয়ন উচ্চ বিদ্যালয়

রোটারী বেতাগী ইউনিয়ন উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান 
প্রতিষ্ঠানটি চট্টগ্রাম জেলার রাঙ্গুনিয়া উপজেলার বেতাগী ইউনিয়নের বেতাগী গ্রামের চম্পাতলীতে অবস্থিত।

ইতিহাস 
১৯৬৮ সালে বিদ্যালয়টি প্রতিষ্ঠিত হয়। এলাকার গণ্যমান্য ব্যক্তিবর্গের যৌথ উদ্যোগে এবং বিদ্যালয়ের প্রতিষ্ঠাতা প্রধান শিক্ষক জনাব আবুল হায়াত চৌধুরীর সার্বিক ব্যবস্থাপনায় বেতাগী ইউনিয়ন উচ্চ বিদ্যালয় নামে এ প্রতিষ্ঠানের শিক্ষা কার্যক্রম শুরু হয়। ১৯৬৯ সালে মাধ্যমিক ও উচ্চ মাধ্যমিক শিক্ষাবোর্ড কুমিল্লা থেকে স্বীকৃতি লাভ করে এবং ১৯৭০ সালে সর্বপ্রথম এসএসসি পরীক্ষায় অংশগ্রহণ করে। পরবর্তীতে এলাকার কৃতি সন্তান জনাব ইসকান্দার আহমদ চৌধুরীর একান্ত সহযোগিতায় জাপানী রোটারিয়ানদের সহায়তা লাভ করে প্রতিষ্ঠানটি। ১৯৮৬ সালের জুন সংখ্যা মাসিক রোটারী নো তোমো পত্রিকায় “অন্ধকারে আলোদিন” শিরোনামে জাপানী ভাষায় তিনি বাংলাদেশের পিছিয়ে পড়া একটি গ্রামে একটি আধুনিক বিদ্যালয় গড়ে তোলার ব্যাপারে জাপানী রোটারিয়ানদের উদ্দেশ্যে  আকুল আবেদন জানাতে থাকেন। তিনি প্রথমে বেতাগীর অন্যতম কৃতি সন্তান প্রকৌশলী জনাব কামাল উদ্দীন আহমদ চৌধুরীর তৈরী নকশা ও প্রাক্কালনের ভিত্তিতে ১৯৮৬ সালের আগস্ট মাসে বেতাগী শুভেচ্ছা বিদ্যালয় প্রকল্প নামে জাপানি ভাষায় একটি তথ্য পুস্তিকা প্রণয়ন করেন। পরবর্তীতে বিশিষ্ট জাপানী রোটারিয়ানদের একান্ত প্রচেষ্টায় ১৯৮৯ সালের ফেব্রুয়ারি মাসে রোটারী ইন্টারন্যাশনাল জিলা ২৭৭০ থেকে এক শক্তিশালী প্রতিনিধি দল ডাঃ হিরোমু আকিয়্যামার নেতৃত্বে সর্বপ্রথম বেতাগী ইউনিয়ন উচ্চ বিদ্যালয় সফর করেন এবং বিদ্যালয়টির বিভিন্ন দিক সম্পর্কিত প্রয়োজনীয় তথ্যাবলী সম্যকভাবে অবহিত হন। তখন থেকেই তারা সহযোগিতা অব্যাহত রেখে চলেছেন এবং তখন থেকেই বিদ্যালয়ের নামকরণ হয় রোটারী বেতাগী ইউনিয়ন উচ্চ বিদ্যালয়।

ব্যবস্থাপনা 
বিদ্যালয় পরিচালনার জন্য জনাব মোস্তাফিজুর রহমানকে সভাপতি করে ১২ জন বিশিষ্ট একটি পরিচালনা পরিষদ রয়েছে।

শিক্ষকবৃন্দ 
বিদ্যালয়ের প্রধান শিক্ষক জনাব মোহাম্মদ শামসুল আলম। এছাড়া আরো ১৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।

অবকাঠামো 
১৯৮৯ থেকে ১৯৯৫ সালের ৩১ ডিসেম্বর সময়ের ভিতর জাপানী রোটারিয়ানদের কাছ থেকে প্রকল্প নির্মাণের জন্য বাংলাদেশী মুদ্রায় প্রায় এক কোটি ২০ লক্ষ পরিমাণ আর্থিক সাহায্যে সুপরিকল্পিতভাবে পর্যায়ক্রমে ১১০/৩১ মাপের সাকুরা ও চম্পা নামের দুটি দ্বিতল পাকা ভবন এবং ১৫৬/৬৬ মাপের নীহারিকা নামের একটি সুন্দর সুদৃশ্য মিলনায়তন (auditorium) নির্মিত  হয়েছে।

শিক্ষা কার্যক্রম 
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে সাড়ে চার শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব 
২০১৭ সালের এসএসসি পরীক্ষায় পাশের হার ৭৭.০১%। ১ জন পরীক্ষার্থী জিপিএ ৫ অর্জন করেছে।

আরও দেখুন 
 রাঙ্গুনিয়া উপজেলার শিক্ষাপ্রতিষ্ঠানের তালিকা
 শ্যামল মাটির ধরাতলে; লেখক: আবুল হায়াত চৌধুরী ও ইসকান্দর আহমদ চৌধুরী।

তথ্যসূত্র

বহিঃসংযোগ 

বাংলাদেশের উচ্চ বিদ্যালয়
রাঙ্গুনিয়া উপজেলার শিক্ষাপ্রতিষ্ঠান
পারুল

পারুল বা পুলিলা (সংস্কৃত: පුලිල) বা পলল (সিংহলি ভাষায়: පලොල්) বৈজ্ঞানিক নাম: Stereospermum chelonoides) দক্ষিণ এশিয়ার একটি পর্ণমোচী বৃক্ষ।

থেরবাদ বুদ্ধ মতে, এই গাছকে বোধীবৃক্ষ হিসাবে ব্যবহার করা হয়েছে, তৃতীয় গৌতম বুদ্ধ এটিকে "সরণকর - සරණංකර", এবং ২২তম বুদ্ধ "বিপাসি - විපස්සි" হিসেবে উল্লেখ করেছেন। বাংলাদেশে বিলুপ্তপ্রায় প্রজাতির পারুল উদ্ভিদের মোট নয়টি পরিণত গাছ রয়েছে, যার পাঁচটি সিকিউরিটি প্রিন্টিং করপোরেশন উচ্চ বিদ্যালয়-এর পশ্চিম প্রাঙ্গণে অবস্থিত।

তথ্যসূত্র

নেপালের উদ্ভিদ
বিগ্নোনিয়াসি
ভারতের উদ্ভিদ
ব্রুনাইউ নদী

ব্রুনাইউ নদীটি স্নেপ নদীটির উপনদী এবং  ১৫৩ মাইল দীর্ঘ (২৪৬ কিলোমিটার)  উপকথা।নদীটি মার্কিন যুক্তরাষ্ট্রের  আইডাহো এবং নেভাডা  রাজ্যে অবস্থিত ।এটি দক্ষিণ পশ্চিম আইডাহোর প্রাচীন লাভা প্রবাহের মধ্যে একটি সংকীর্ণ ক্যানিয়ন খাদ দ্বারা প্রবাহীত হয়েছে।ব্রুনাই ক্যানিয়ন, যা ১,২০০ ফুট (৩৭০ মিটার) গভীর এবং ৪০ মাইল (৬৪ কিমি) দীর্ঘ পর্যন্ত বিস্তৃত, র্যাপিড এবং হট স্প্রিংস বৈশিষ্ট্যগুলি, এটি একটি জনপ্রিয় হোয়াইটওয়াটার ট্রিপ তৈরি করে।

ব্রুনাইউ নদী এর ড্রেনেজ অববাহিকা জার্বিজ পর্বতমালার দক্ষিণ-পূর্ব দিকে, পশ্চিমে ওয়াইহি পর্বতমালা ও চাচ পাহাড়ের কাছে এবং পূর্বদিকে ব্রুনাই প্লেটাউ।

প্রবাহ

ব্রুনাইউ নদী ব্যবস্থার উত্তর এলকো কাউন্টির হেম্বল্ট-টুয়েবে ন্যাশনাল বনের জার্বিজ এবং মাউন্টেন সিটি রেঞ্জার জেলাসমূহের মধ্যে এবং এর কাছাকাছি উৎপত্তি।তিনটি প্রধান নদী হল পূর্ব ফর্ক ব্রুনাই নদীর, পশ্চিম ফর্ক ব্রুনাই নদীর এবং জারবিজ নদী, যা সাধারণত উঁচুতে প্রবাহিত হয়।জারবিজ নদী পশ্চিম ফর্ক যোগদান, তারপর পূর্ব এবং পশ্চিম ফোর্বস প্রধান ব্রুনউ নদীর গঠন যোগদান করে।শেপ ক্রিক এবং জ্যাকস ক্রিক পশ্চিম থেকে যোগদান করে, এবং ক্লোভার ক্রিক পূর্ব থেকে যোগদান করে।বেশিরভাগ নদী এলাকা জলবায়ুগুলি উচ্চ প্লেটেশনের দ্বারা চিহ্নিত হয় যার মাধ্যমে ব্রুনাউ এবং এর উপনদী গভীর, নিখুঁত খাল, বিশেষত মধ্যম ব্রুনাই নদী এবং জার্জিজ নদী, ভেপ ক্রিক এবং পূর্ব ফোর ব্রুনাইয়ের নিম্নতর সীমানার মধ্যে পড়ে।

আববাহিকায় যার মাধ্যমে ব্রুনাউ এবং এর উপনদী গভীর, নিখুঁত খাল, মধ্যবিত্ত ব্রুনাই নদী এবং জারবিজ নদী, মেষ ক্রিক ও পূর্ব ফোর ব্রুনাইয়ের নিম্নতর সীমানার মধ্যে দিয়ে যায়। ব্রুনাইউ নদী স্নেক নদীর সি জে জে স্ট্রাইক রিজার্ভেরির পাম্প এবং ক্যানিয়ন অঞ্চলের ১৬ মাইল (২৬ কিলোমিটার) উডফ্রীম থেকে বেরিয়ে আসে।এই সময়ে নদী বিস্তৃত এবং উর্বর স্নেক নদী আববাসিকায় প্রবেশ।জলাশয় নিচের এই অংশটি খামার এবং শাখায় এবং ব্রুনাউ শহর দ্বারা দখল করা হয়।

তথ্যসূত্র

যুক্তরাষ্ট্রের নদী
ওইহি কাউন্টির নদী, আইডাহো
জুন ২০১৭ পর্তুগাল দাবানল

১৭ জুন ২০১৭ শনিবার পর্তুগালের কোয়িমব্রা থেকে ৫০ কিলোমিটার দক্ষিণ-পূর্বে পেদ্রোগাও গ্রান্দে জেলার বনে আগুন লাগার ফলে দাবানলের সৃষ্টি হয়। এই ঘটনায় ৫৭ জন নিহত এবং ৫৯ জন আহত হয়েছে। পর্তুগিজ সরকার রোববার থেকে তিনদিনের জাতীয় শোক দিবস ঘোষণা করেছে।

বর্ণনা 
শনিবার পর্তুগালের কয়েকটি অঞ্চলের ওপর দিয়ে প্রচণ্ড তাপপ্রবাহ বয়ে যায়। সেসব অঞ্চলে তাপমাত্রা ছিল ৪০ ডিগ্রি সেলসিয়াসের ওপরে। ওই দিন বিকেলে পেদরোগো গ্রানজি পৌরসভায় দাবানলের সৃষ্টি হয় এবং দ্রুত তা ছড়িয়ে পড়ে। ওই দাবানলের আগুন নিয়ন্ত্রণে আনতে কয়েক শ অগ্নিনির্বাপণকর্মী ও ১৬০টি যানবাহন পাঠানো হয়।

বনে আগুন লাগার কারণ জানা যায়নি।

আগুন নিয়ন্ত্রণে আনতে প্রায় ছয়শোর মতো দমকলকর্মী কাজ কররে। ছয়জন দমলকর্মীও গুরুতর আহত এবং দুজন কর্মী নিখোঁজ বলে জানায় পর্তুগালের রাষ্ট্রীয় বার্তা সংস্থা। দেশটির স্বরাষ্ট্রমন্ত্রী জানিয়েছেন, নিহতদের মধ্যে ৩০ জন তাদের গাড়ির ভেতরে বদ্ধ অবস্থায় আগুনে পুড়ে মারা যান। তিনজনের মৃত্যু হয় ধোয়ায় দম বন্ধ হয়ে। এছাড়া গাড়ির বাইরে ১৭জনের মরদেহ পাওয়া যায়।

আগুন নিয়ন্ত্রণে আনার জন্য প্রতিবেশী স্পেন ব্যাপক সহায়তা করে। এছাড়া ইউরোপীয় ইউনিয়ন আন্তর্জাতিক অগ্নিনির্বাপক ব্যবস্থা এবং ত্রাণ তৎপরতায় সমন্বয় সাধনের কাজ করে।

তথ্যসূত্র

২০১৭
ট্রেইনেরা

কান্তাব্রিয়ান সাগর ঊপকূলের দক্ষিণ দিকের বে অব বিস্কেতে প্রচলিত এক ধরনের ঐতিহ্যবাহী নৌকা হল ট্রেইনার। ট্রেইনার প্রসারিত অগ্রভাগ সমেত গোলাকার শক্তপোক্ত এক ধরনের নৌকা, যা কান্তাব্রিয়ান সাগরের ঢেউ মোকাবেলায় সক্ষম। সাধারণত এই নৌকার মাঝিদেরকে ট্রেইনার বলে। তারা সামুদ্রিক এনকোভি ও সারডিন মাছ নিকটস্থ বাজারে বিক্রি করতে এক ধরনের প্রতিযোগিতায় লিপ্ত হত। সেই স্মরণে বর্তমানে ট্রেইনার একটি আধুনিক প্রতিযোগিতামূলক খেলাধূলার অংশ হয়ে দাঁড়িয়েছে।

অন্যভাষায় 
স্প্যানিশ ভাষায় ট্রেইনেরা, ট্রেইনেরু, ট্রেইনর বা ট্রেইনরো বলা হলেও ব্যাস্ক ভাষায় ট্রেনেরো নামে পরিচিত। ফ্রেঞ্চ ভাষায় ট্রেইনিয়ার এবং গ্যালিসিয়ান ভাষায় ট্রেইনিয়েরা বা ট্রেইনা বলা হয়। ট্রেইনা শব্দটি এসেছে "হাতে বোনা জাল" শব্দটি থেকে, যা সামুদ্রিক মাছ ধরতে ব্যবহার করা হত। আবার ল্যাটিন ভাষার দিক থেকে ধরলে নৌকাটির নাম এসেছে "টেনে ধরা" শব্দটি থেকে।

নৌকা এবং নিয়ম 
বর্তমানে তেরো জন সদস্যের একটি দল নৌকা চালায়। আরো জন সদস্য জোড়ায় জোড়ায় বৈঠা চালালেও একজন সদস্য বৈঠা হাতে নেয় না। তেরো নাম্বার সদস্য নৌকার একদম কোনায় উঁচুতে বসে থাকে। তার দায়িত্ব হয় অন্য সদস্যদের উজ্জীবিত রাখা এবং নৌকা বাইতে উৎসাহ দেয়া। প্রতিটা নৌকার নিজস্ব পতাকা থাকে। প্রায়শঃই দলের নিজস্ব রঙে নৌকা রাঙানো হয়।  

একটি নৌকা বানাতে কমপক্ষে এক থেকে দেড় মাস সময় লেগে যায়। ট্রেনার নৌকাগুলো ১২ মিটার লম্বা এবং ঠিক মাঝখানে ১.৭২ মিটার প্রশস্ত হয়। ৯৫ সে.মি গলুই, ৭৫ সে.মি লেজ এবং ৬০.৫ সে.মি গভীরতা এই ধরনের নৌকার বৈশিষ্ট্য।  আনুসাঙ্গিক সব কিছু মিলিয়ে একটা নৌকার ওজন ২১০ থেকে ২৩০ কে.জির মত হয়ে থাকে। তবে বৈঠা এবং অন্যান্য জিনিসপাতি মিলিয়ে কোনভাবেই ২০০ কে.জি কম হতে পারবে না। বছরের পর বছর ধরে ট্রেইনার বানাতে কাঠের ব্যবহার প্রচলিত আছে। তবে আজকাল কার্বন ফাইবার এবং কেভলারের ট্রেইনার বানাতে অনেকটা বিমান বানানোর প্রযুক্তিও ব্যবহৃত হয়। অনেকটা এয়ারবাস ৩৮০ বানানোর প্রযুক্তিতে এইসনব ট্রেইনারে জিপিএস সিস্টেম অন্তর্ভুক্ত করা হয়েছে। এসবের ফলে ট্রেইনারের দামও বৃদ্ধি পাচ্ছে। একটি ভালো ধরনের ক্লাবের নৌকা সাধারনত দুই থেকে তিন বছর টিকে।। ২০০৮ সালের হিসেব অনুযায়ী একটি ট্রেইনারের দাম সাধারণত ২৫,০০০ ইউরো দিয়ে শুরু হয়।

একটি প্রতিযোগিতা সাধারণত সাড়ে পাঁচ কি.মি দৈর্ঘ্যের হয়। হয় একবার নাহয় যাওয়া আসা মিলিয়ে দুই ধরনের প্রতিযোগিতা হয়ে থাকে। প্রতিটা নৌকার নিজস্বে লেইন থাকে এবং কোন নৌকা নিজস্বে লেইনের বাইরে যেতে পারবে না। এছাড়াও, এক দলের মাঝির বৈঠা কোনভাবেই অন্য দলের মাঝির বৈঠায় বা অন্যদলের নৌকা স্পর্শ করতে পারবে না। নৌকা বাইচ প্রতিযোগিতা শুরুর ২০ সেকেন্ডের মাঝে কোন অস্বাভাবিক ঘটনা ঘটলে প্রতিযোগিতা পুনরায় শুরু করার নিয়ম আছে। জয়ী দলকে পুরস্কারের টাকার পাশাপাশি প্রতিযোগিতা অনুষ্ঠিত শহরের ব্যান্ডেরা বা পতাকা দেয়া হয়। জয়ো দল তাদের বৈঠা উঁচু করে ধরে বিজয়োৎসব পালন করে থাকে। এঁকে "অরস আপ" বলে অভিহিত করা হয়।

নারী এবং ট্রেইনারস 
যদিও বেশিরভাগ নৌকা বাইচের দল পুরুষদের সমন্বয়ে গঠিত, তবে ঐতিহাসিকভাবে নারী মাঝিদের খোঁজ পাওয়া যায়।

তথ্যসূত্র

বহিঃসংযোগ 

নৌকা বাইচ
স্পেনীয় ব্যক্তি
আর্মি ইনস্টিটিউট অব বিজনেস এডমিনিস্ট্রেশন, সিলেট

আর্মি ইনস্টিটিউট অব বিজনেস এডমিনিস্ট্রেশন, সিলেট বা আর্মি আইবিএ, সিলেট হচ্ছে জালালাবাদ সেনানিবাসে অবস্থিত একটি বিজনেস স্কুল। এটি বাংলাদেশ সেনাবাহিনী কর্তৃক পরিচালিত ও বাংলাদেশ ইউনিভার্সিটি অব প্রফেশনালস এর অধিভুক্ত। এটির শিক্ষাগত পাঠ্যক্রমটি বাংলাদেশ ইউনিভার্সিটি অব প্রফেশনালস এর একাডেমিক কাউন্সিল এবং সিন্ডিকেট কর্তৃক অনুমোদিত এবং নিয়ন্ত্রিত হয়। ইনস্টিটিউটটি - অপারেশন্স ম্যানেজমেন্ট, বিপণন, অর্থায়ন, অ্যাকাউন্টিং, মানবসম্পদ ব্যবস্থাপনা এবং সরবরাহ চেইন পরিচালনাসহ বিভিন্ন বিশেষীকরণ ক্ষেত্রগুলিতে ব্যবসায় প্রশাসনে স্নাতক (বিবিএ) এবং ব্যবসায় প্রশাসনে মাস্টার (এমবিএ) ডিগ্রী প্রদান করে।

ইতিহাস 
আর্মি ইনস্টিটিউট অব বিজনেস এডমিনিস্ট্রেশন ১৫ জানুয়ারি, ২০১৫ সালে সিলেট জালালাবাদ ক্যান্টনমেন্টে প্রতিষ্ঠা করা হয়। এটি বাংলাদেশ ইউনিভার্সিটি অব প্রফেশনালস-এর অধিভুক্ত একটি প্রতিষ্ঠান বাংলাদেশ সেনাবাহিনীর দ্বারা পরিচালিত হয়। ব্রিগেডিয়ার জেনারেল এম জহিরুল ইসলাম, এনডিসি, পিএসসি, জি (অব।) ইনস্টিটিউটের প্রতিষ্ঠাতা পরিচালক ছিলেন। এটি বাংলাদেশ ইউনিভার্সিটি অব প্রফেশনালস-এর শিক্ষাক্রম অনুসরণ করে থাকে। এই প্রতিষ্ঠানের অস্থায়ী ক্যাম্পাস জালালাবাদ ক্যান্টনমেন্ট পাবলিক স্কুল এন্ড কলেজ, সিলেটে প্রতিষ্ঠা করা হয়।

অবস্থান 
ইনস্টিটিউটটি সিলেট থেকে আট কিলোমিটার উত্তর পশ্চিমে, সিলেট-তামাবিল মহাসড়কের পাশে জালালাবাদ সেনানিবাসে অবস্থিত।

পরিচালনা 
ইনস্টিটিউটটি সিলেট আঞ্চলিক সদরের মাধ্যমে বাংলাদেশ সেনাবাহিনী দ্বারা পরিচালিত হয়। সিলেট এলাকার এরিয়া কমান্ডার হলেন ইনস্টিটিউটের প্রধান। সেনাবাহিনী, অনুষদ সদস্য, প্রশাসনিক কর্মী, শিক্ষার্থী এবং অভিভাবকদের প্রতিনিধি সমন্বয়ে গঠিত আঠারো সদস্যের পরিচালনা পর্ষদ দ্বারা ইনস্টিটিউটটি পরিচালিত হয়। একাডেমিক পাঠ্যক্রমটি বাংলাদেশ মঞ্জুরি কমিশনের বিধি মোতাবেক বাংলাদেশ ইউনিভার্সিটি অফ প্রফেশনালস দ্বারা পরিচালিত হয়।

পাঠ্যক্রম 
ইনস্টিটিউটের বর্তমান পাঠ্যক্রমে ব্যাচেলর অব বিজনেস অ্যাডমিনিস্ট্রেশন (বিবিএ) এবং বিজনেস অ্যাডমিনিস্ট্রেশন (এমবিএ) প্রোগ্রাম রয়েছে। বিশেষায়িত প্রধান ক্ষেত্রগুলির মধ্যে অন্তর্ভুক্ত রয়েছে অপারেশন পরিচালনা, অ্যাকাউন্টিং, আর্থিক, বিপণন, মানবসম্পদ পরিচালনা এবং সরবরাহ চেইন পরিচালনা।

আরও দেখুন 
 আর্মি ইনস্টিটিউট অব বিজনেস এডমিনিস্ট্রেশন, সাভার

তথ্যসূত্র 

বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান
সিলেট জেলার মহাবিদ্যালয়
সিলেট ভিত্তিক সংগঠন
২০১৫-এ বাংলাদেশে প্রতিষ্ঠিত
২০১৫-এ প্রতিষ্ঠিত শিক্ষাপ্রতিষ্ঠান
বাংলাদেশ সেনাবাহিনীর শিক্ষাপ্রতিষ্ঠান
বাংলাদেশ সেনাবাহিনী